Борис Младенов-Young
Ръка човешка, трудова ръка…

chitanka.info

Ръка човешка, трудова ръка —

напукана, сурова, загрубяла…

Чрез кремъка в прастари времена

човека в нас от звяра е създала.

През вековете в творчески процес

е трупала с любов блага нетленни,

извайвала е красота, финес,

шедьоври е оставила безценни.

Но също, в своя устрем към прогрес

е атомната бомба сътворила,

та някой невменяем политик

в минути на безумие и стрес,

със нейната неизмерима сила

света да разруши в единствен миг.

Сидни, Австралия — 2013 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.